NARIADENIE KOMISIE (ES) č. 940/2007
zo 7. augusta 2007,
ktorým sa schvaľujú menšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Noix du Périgord (CHOP)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2,
keďže:
(1)
V súlade s článkom 9 ods. 1 prvým pododsekom nariadenia (ES) č. 510/2006 a podľa článku 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia náležitostí špecifikácie chráneného označenia pôvodu Noix du Périgord, zaregistrovaného nariadením Komisie (ES) č. 1486/2004 (2).
(2)
Cieľom žiadosti je zmeniť a doplniť špecifikáciu, pokiaľ ide o zvýšenie maximálnej veľkosti balení čerstvých alebo skorých vlašských orechov z 5 na 10 kilogramov, aby sa obchodným prevádzkovateľom uľahčila manipulácia.
(3)
Po preskúmaní predmetnej zmeny a doplnenia Komisia dospela k záveru, že je opodstatnená. Keďže daná zmena a doplnenie je v zmysle článku 9 nariadenia (ES) č. 510/2006 menšia, Komisia ju môže schváliť bez uplatnenia postupu opísaného v článkoch 5, 6 a 7 uvedeného nariadenia,
PRIJALA TOTO NARIADENIE:
Článok 1
Špecifikácia označenia pôvodu Noix de Périgord sa mení a dopĺňa v súlade s prílohou I k tomuto nariadeniu.
Článok 2
Konsolidovaný zoznam hlavných prvkov špecifikácie je uvedený v prílohe II k tomuto nariadeniu.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 7. augusta 2007